Във връзка с внесени допълнителни информации с вх. № ОВОС-2275-8/26.03.2026г., с вх. № ОВОС-2275-4/19.12.2025г., вх. № ОВОС-2275-2/21.10.2025г. и уведомление с вх. № ОВОС-2275/10.10.2024г. за инвестиционно предложение (ип): „Площадка за оползотворяване на отпадъци от строителство и събаряне (разрушаване), които притежават инертни свойства – претрошаване, рециклиране и оползотворяване, чрез влагането им в производството на различни бетонови изделия и насипи на строителни площадки“ в УПИ-III-1655 (складови и производствени дейности),  кв.164, гр.Първомай, общ.Първомай, обл.Пловдив, възложител „ВЕНИГАЗ" ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)
	С инвестиционното предложение се предвижда изграждане на площадка за оползотворяване на почти всички отпадъци, които се формират в хода на строителни дейности, без значение от спецификата на строителните обекти. Получените след претрошаването отпадъци ще се използват за производство на бетони изделия – павета, бордюри, оградни пана, тротоарни плочки, влагане в насипи и други, както и различните получени фракции ще бъдат продавани при наличие на купувачи. Така предвиденото попада в обхвата на т. 11, буква „б“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

    ІІ. Относно приложимата процедура по реда на чл. 31 от Закона за биологичното разнообразие (ЗБР)

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0002081 „Марица Първомай“.
Копие на писмото е изпратено до Община Първомай

